CELEX: 31986R2528
Language: el
Date: 1986-08-01 00:00:00
Title: Κανονισμός (ΕΟΚ) αριθ. 2528/86 της Επιτροπής της 1ης Αυγούστου 1986 σχετικά με τις λεπτομέρειες εφαρμογής των ειδικών μέτρων για την εισαγωγή ελαιολάδου καταγωγής Τυνησίας

Avis juridique important

|

31986R2528

Κανονισμός (ΕΟΚ) αριθ. 2528/86 της Επιτροπής της 1ης Αυγούστου 1986 σχετικά με τις λεπτομέρειες εφαρμογής των ειδικών μέτρων για την εισαγωγή ελαιολάδου καταγωγής Τυνησίας  

Επίσημη Εφημερίδα αριθ. L 222 της 08/08/1986 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 2528/86 ΤΗΣ ΕΠΙΤΡΟΠΗΣ  της 1ης Αυγούστου 1986  σχετικά με τις λεπτομέρειες εφαρμογής των ειδικών μέτρων για την εισαγωγή ελαιολάδου καταγωγής Τυνησίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2143/86 του Συμβουλίου της 7ης Ιουλίου 1986 που προβλέπει ειδικά μέτρα για την εισαγωγή ελαιολάδου καταγωγής Τυνησίας (1), και ιδίως το άρθρο 3,  Εκτιμώντας:  ότι, για να εξασφαλισθεί η ορθή διαχείριση, θα πρέπει να καθορισθούν οι λεπτομέρειες σχετικά με το καθεστώς των εν λόγω εισαγωγών, σύμφωνα με τις διατάξεις που προβλέπονται για τα πιστοποιητικά εισαγωγής χωρίς προκαθορισμό της εισφοράς από τον κανονισμό (ΕΟΚ) αριθ. 2041/75 της Επιτροπής της 25ης Ιουλίου 1975 περί των ειδικών διαδικασιών εφαρμογής του καθεστώτος πιστοποιητικών εισαγωγής, εξαγωγής και προκαθορισμού στον τομέα των λιπαρών ουσιών (2), όπως τροποποιήθηκε τελευταία από τον κανονισμό (ΕΟΚ) αριθ. 2432/86 (3)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα πιστοποιητικά εισαγωγής που αναφέρονται στο άρθρο 2 του κανονισμού (ΕΟΚ) αριθ. 2143/86 υπόκεινται στις διατάξεις που προβλέπονται από τον κανονισμό (ΕΟΚ) αριθ. 2041/75 όσον αφορά τα πιστοποιητικά εισαγωγής χωρίς προκαθορισμό της εισφοράς.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Αυγούστου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 188 της 10. 7. 1986, σ. 7.  (2) ΕΕ αριθ. L 213 της 11. 8. 1975, σ. 1.  (3) ΕΕ αριθ. L 210 της 1. 8. 1986, σ. 44.